
· Sir George Iacobescu
Preşedinte şi director executiv al grupului Canary Wharf încă din 2011, Sir George Iacobescu a transformat estul Londrei într-un district financiar recunoscut la nivel mondial. El a fost distins cu titlul de Cavaler (Knight Bachelor) de Regina Marii Britanii, pentru contribuţia sa în activităţi de caritate, în sprijinul comunităţii şi în servicii financiare industriale. Născut în 1945 în Bucureşti, Sir George Iacobescu a studiat ingineria civilă şi industrială. A emigrat în 1975 în Canada, iar în 1983 s-a mutat la New York, unde a condus compania care a construit World Financial Center. În 2012, Sir George Iacobescu a primit Ordinul Național Steaua Romaniei în grad de Comandor, iar în 2016, Ordinul Național Coroana României în grad de Comandor. 
· Anne-Marie Martin
Chief Executive al COBCOE (the Council of British Chambers of Commerce in Europe), Anne-Marie Martin este un profesionist experimentat în mediul de afaceri. A lucrat în sectorul industrial și cel caritabil și s-a specializat în strategie, comerț și operational. Anne-Marie este membră a Chartered Management Institute (FCMI) și membră în consiliul administrativ al organizației caritabile Children in Distress.
· Nicolae Rațiu
Om de afaceri și filantrop, Nicolae Rațiu este administratorul a numeroase organizații de caritate din România și Marea Britanie. Prin Fundația Rațiu, Nicolae Rațiu susține programe culturale și educative majore în Marea Britanie, România și SUA. În 2015 a fost decorat cu distincția MBE de Regina Elisabeta a II-a și cu medalia regală Nihil Sine Deo, de Regele Mihai I al României. 
· Iolanda Costide
Arhitectă stabilită la Londra în anii '70, Ioana Costide conduce propriul atelier de arhitectură, NTA 16 Architect, și a fost președintele asociației ACARDA (Asociația Culturală a Românilor din Anglia/British-Romanian Association). Militează frecvent pentru dezvoltarea procesului democratic din România și este membru în consiliul administrativ al Paul Neagu Estate. Este, de asemenea, membru fondator al Forumului Arhitecților și Urbaniștilor români din Marea Britanie.
· Preotul Constantin Popescu
Este preot paroh al Parohiei Ortodoxe Române Sfântul Gheorghe din Londra, începând cu 2013, și preot paroh al Parohiei Sfântul Macarie cel Mare din Leeds, prima parohie romanească ce are în posesie o biserică proprie. Cu binecuvântarea Mitropolitului Iosif, părintele Constantin a reluat proiectul “Romanian Orthodox Church and centre”, în vederea construirii/achiziționării unei biserici pentru numeroasa comunitate românească din Londra.
· Alina Balatchi
Un profesionist dedicat și cu o experiență considerabilă în implementarea unui spectru larg de proiecte, Alina este susținător pasionat al culturii ți comunității românești. În peste 10 ani de implicare activă în mediul asociativ al comunității românești din Marea Britanie, a fost prezentă și a coordonat multiple activități inovatoare și coezive în sfera socio-culturală, orientate dinspre și către comunitatea românească.
· Delia Dimitriu
Este cercetător la Centrul de Aviație, Transport și Mediu Înconjurător din cadrul Metropolitan Manchester University și este considerată unul dintre cei mai importanți experți la nivel mondial în domeniul impactului industriei aviatice asupra mediului, cu accent pe dezvoltare durabilă. Delia a făcut parte din grupul de experți internaționali “International Panel on Climate Change” care a studiat schimbările climatice și care a câștigat Premiul Nobel în 2007. În prezent, lucrează cu Airbus CE. 
· Alexandra Dariescu 
Alexandra este numită "unul dintre cei 30 de pianiști sub vârsta de 30 de ani destinată pentru o carieră spectaculoasă". În 2013, Alexandra Dariescu a devenit prima pianistă româncă ce a concertat la Royal Albert Hall, alături de Orchestra Filarmonicii Regale din Londra. Cea mai tânără muziciană distinsă cu medalia Custodele Coroanei, Alexandra este și “Ambasador Special al României”.  
· Marius Turda 
Predă istoria la Oxford brookes University și este directorul Centrului de Studii Umaniste și Medicale al aceleiași universități. Este director fondator al Institutului Cantemir de la University of Oxford și membru în numeroase asociații profesionale, printre care Royal Historica Society și Galton Institute. A publicat extensiv, iar următoarea sa carte va aparea anul viitor la prestigioasa editură Bloomsbury din Londra.
·  Cristina Neagu 
	Cristina Neagu este curator de carte rară și manuscrise la Colegiul 	Christ Church de la Oxford. Organizează conferințe și expoziții, 	este editor al revistei academice trimestriale publicate de 	bibliotecă și, de asemenea, coordonează activitățile de conservare 	și restaurare și răspunde de achizițiile de carte ale uneia dintre 	cele 	mai vestite biblioteci din Anglia. Cristina este specialist în 	literatura și arta Renașterii. 
